recursal/SuperWikiNEXT-32B huggingface dataset:
**Datuk Ruby Lee** merupakan bekas setiausaha agung Persatuan Bulan Sabit Merah Malaysia (PBSM).Lee memegang jawatan setiausaha agung PBSM selama 32 tahun mulai 1965 hingga 1996.

Beliau menyertai pergerakan Palang Merah Antarabangsa pada tahun 1953. Beliau merupakan salah seorang setiausaha agung pertubuhan kemanusiaan yang paling lama berkhidmat di dunia.

Lee telah dianugerahkan dengan pingat tertinggi pergerakan Palang Merah /Bulan Sabit Antarabangsa yang beribu pejabat di Geneva, Switzerland, Pingat Henry Dunant pada Mac 2009 di atas penglibatan, dedikasi dan pengorbanan beliau dalam PBSMM.

Keluarga
--------

Suaminya Datuk Douglas K.K Lee dan anak, Michael, Kenny dan Janet, menantu Phyllis Chan, Noor Salasawati dan Sonny Lim serta empat orang cucu.

Meninggal dunia
---------------

Datuk Ruby Lee meninggal dunia pada 14 Jun 2009 di rumahnya di Seksyen 5, Petaling Jaya, Selangor dalam usia 82 tahun.Majlis pengkebumian diadakan di Gereja St. Mary's Anglican , Jalan Raja bersebelahan Dataran Merdeka,Kuala Lumpur

Akhir hayatnya bekiau berkerusi roda setelah diserang penyakit angin ahmar dan kanser.

Rujukan
-------

1. ↑  Datuk Ruby Lee Meninggal Dunia
**Jaafar Abdul Wahid** merupakan seorang sasterawan DBP (Dewan Bahasa dan Pustaka) bagi negeri Sabah, Malaysia. Beliau juga merupakan pengasas kepada penubuhan Badan Bahasa dan Sastera Sabah (BAHASA) cawangan Kuala Penyu, Sabah.

Biografi
--------

Beliau telah dilahirkan di Kampung Garama, Beaufort, Sabah pada tanggal 17 April 1964. Jaafar Abdul Wahid mendapat pendidikan awal di tempat kelahirannya dan seterusnya melanjutkan pendidikan di tahap sekolah menengah di Sekolah Menengah Saint Paul Beaufort, Sabah pada tahun 1981.

Penglibatan
-----------

Pada mulanya, Jaafar telah melibatkan diri secara aktif dalam pementasan teater dan tari sejak di bangku sekolah menengah lagi. Pada masa yang sama, Jaafar juga amat berminat dalam bidang penulisan puisi, cerpen, skrip drama radio dan pentas, selain esei dan rencana sastera.

Pada tahun 1986, Jaafar bersama rakan-rakannya telah menubuhkan Badan Bahasa Sabah (BAHASA) cawangan Kuala Penyu, Sabah. Atas sebab demikian, nama Jaafar telah diangkat melalui hasil karyanya yang kebanyakan telah disiarkan di dalam akhbar Sabah Times, Harian Express, Borneo Mail, Borneo Buletin, Berita Harian, Berita Minggu serta majalah Dewan Sastera, Berita Pos dan Wadah.

Karya
-----

Karya Jaafar Abdul Wahid terutamanya puisi, telah termuat di dalam beberapa antologi puisi antaranya; Kekasih (1988), Gema Membela Gema (1988), Guru Oh Guru(1989), Nyanyian Dari Desa (1990), Rebung(1990), Al-Khafi (1992), Luka Bosnia (1992), dan Perkasihan Musim (1992). Beliau juga telah bertugas di salah sebuah syarikat swasta di daerah Kuala Penyu, Sabah. Jaafar kemudiannya telah terpilih untuk menjadi salah seorang Penulis Anak Angkat Dewan Bahasa dan Pustaka cawangan Sabah pada tahun 1992. Buku kumpulan puisi yang bertajuk "Lakaran Perjalanan" yang diterbitkan oleh Dewan Bahasa dan Pustaka Kuala Lumpur pada tahun 2000 adalah suatu hasil sastera yang tercetus melalui projek anak angkat tersebut.
**Mat Razi Mat Ail** (lahir 1965) menang dalam Pilihan raya kecil Pengkalan Kubur 2014 atas tiket Barisan Nasional/UMNO yang diadakan pada 25 September 2014. Beliau ialah bekas Penolong Pegawai Pendidikan Daerah Tumpat.

Latar belakang
--------------

Ustaz Haji Mat Razi mempunyai kelulusan ijazah sarjana muda dalam bidang sejarah dan persuratan Melayu dari Universiti Kebangsaan Malaysia (UKM). Beliau mempunyai seorang isteri yang juga seorang guru di Sekolah Kebangsaan Simpangan, Tumpat dan dikurnia enam anak iaitu tiga lelaki dan tiga perempuan.

Beliau menjadi guru sejak tahun 1988 bermula di Sekolah Kebangsaan Bunohan, Tumpat selama lapan tahun sebelum dipindahkan ke Sekolah Menengah Kebangsaan Sri Kurau, Perak, kemudian kembali mengajar di Kelantan tahun 2003 di Sekolah Menengah Kebangsaan Ayer Lanas, Jeli. Selepas itu pada tahun 2008, Mat Razi ditukarkan ke Sekolah Menengah Kebangsaan Geting, Tumpat sebagai Guru Pemeriksa Sejarah.

Politik
-------

Mat Razi mula bergiat aktif dalam politik pada 1990 dan pernah dilantik sebagai Setiausaha UMNO Cawangan Simpangan, Ahli Jawatankuasa (AJK) Pemuda UMNO Bahagian Tumpat pada 2005 dan AJK UMNO Bahagian bermula 2009. 

Beliau turut mengasaskan sebuah sekolah pondok di Kampung Simpangan yang mula dibuka pada 9 November 2012 di atas tanah milik sendiri yang sudah diwakafkan. Pondok terbabit turut menerima sumbangan Datuk Noor Zahidi Omar sebanyak RM50,000 pada tahun 2013 untuk membolehkan pelajar menerima pengajian percuma.Beliau turut menjadi imam di Masjid Simpangan dan pernah muncul sebagai johan taranum al-Quran ketika menuntut di Maktab Perguruan Sultan Abdul Halim dahulu.

Wakil rakyat Pengkalan Kubor
----------------------------

Namanya diumum sebagai calon mewakili Barisan Nasional (BN) oleh Timbalan Pengerusi Barisan Nasional, Tan Sri Muhyiddin Yassin di hadapan kira-kira 2,000 penyokong BN di Pusat Operasi Jentera BN di Tumpat. Mat Razi adalah Ahli Jawatankuasa UMNO Bahagian Tumpat sejak 2009 .

Mat Razi mempertahankan kerusi BN bagi DUN itu dengan memperoleh majoriti 2,635 undi iaitu bertambah sebanyak 899 undi berbanding majoriti 1,736 undi diperoleh penyandang dari BN Datuk Noor Zahidi Omar pada pilihan raya umum ke-13. Beliau mendapat 9,961 undi, mengalahkan calon PAS Wan Rosdi Wan Ibrahim (7,326 undi) dan calon Bebas Izat Bukhary Ismail yang hilang wang pertaruhan dengan memperoleh hanya 38 undi.

Berikutan kemenangan besar itu, Pengerusi Badan Perhubungan UMNO Kelantan Datuk Seri Mustapa Mohamed mengumumkan pelantikan Mat Razi sebagai ikon wakil rakyat Kelantan.

Rujukan
-------

1. ↑  "Mat Razi jadi calon BN PRK Pengkalan Kubor". Diarkibkan daripada yang asal pada 2014-09-11. Dicapai pada 2014-09-10.
2. ↑  Cikgu Mat Razi calon BN untuk PRK Pengkalan Kubor
3. ↑  Mat Razi Mat Ail calon BN
4. ↑  [ Mat Razi dilantik ikon wakil rakyat Kelantan - Tok Pa

Read more at: ]
**Darwisy** (serapan Parsi: درویشcode: fa is deprecated  *Darvīsh*, Turki: *Derviş*code: tr is deprecated ) merujuk luasnya kepada anggota-anggota kelompok sufi atau lagi khusus kepada ahli agama yang memilih hidup miskin; ia kemudian dilanjutkan berkait dengan kefakiran. Golongan darwisy ini diamati menumpu kepada nilai-nilai universal cinta dan layanan, meninggalkan perasaan kepentingan untuk mendekatkan diri kepada Tuhan, perkara ini termasuklah perbuatan fizikal menerapkan zikir (seperti tarian) untuk mencapai rasa gembira bertemu-Nya.

Rujukan
-------

1. ↑  "Dervish - Definition and More from the FreeMerriam - Webster Dictionary". M-w.com. Dicapai pada 2012-02-19.
2. ↑  *Dervish*, Encyclopaedia Britannica, Dervish, Arabic darwīsh, any member of a Ṣūfī (Muslim mystic) fraternity, or tariqa.
3. 1 2 3  "Darwīs̲h̲". *Encyclopaedia of Islam* (ed. 2nd). Brill. 2012. doi:10.1163/1573-3912\_islam\_SIM\_1731.
4. ↑  "DARVĪŠ". *Encyclopædia Iranica*. Iranicaonline.org. 2011.
5. ↑  "Encyclopædia Britannica". britannica.com. Dicapai pada 10 Julai 2015.
**Sekolah Kebangsaan Kampung Jawa** atau nama ringkasnya *SK Kampung Jawa*, merupakan sebuah Sekolah Kebangsaan yang terletak di Jalan Kota Raja, Kampung Jawa.

Pada 2009, Sekolah Kebangsaan Kampung Jawa memiliki 619 pelajar lelaki dan 578 pelajar perempuan, menjadikan jumlah keseluruhan murid seramai 1197 orang. Ia mempunyai seramai 70 orang guru.2009

==Sejarah ==Awal Tahun 1994 , Sekolah Kebangsaan Kampung Jawa, Klang mula dibina. 04 Disember 1994, Siap sepenuhnya dan mula beroperasi. 13 Mac 1996- Penyerahan sekolah secara rasmi kepada pihak pentadbir. Majlismini pihak JKR serta Jabatan Pendidikan Negeri Selangor memberi kuasa sepenuhnya kepada pihak pentadbir untuk mengurus dan mentadbir sekolah ini. Pada permulaan beroperasi, kelas yang dibuka ialah sebanyak 15 buah kelas meliputi tahun 1 hingga 5 sahaja. Oleh kerana tiada murid Tahun 6, maka tiada peperiksaan UPSR dijalanakn di sini.

Pencapaian
----------

Alamat
------

Sekolah Kebangsaan Kampung Jawa
Jalan Raja Nong , Kampung Jawa
Selangor, Malaysia
Telefon = 0333732731
Fax = 0333732731

Pautan luar
-----------

* Sekolah Kebangsaan Kampung Jawa
* Sekolah Kebangsaan Kampung Jawa
Datuk **Noor Zahidi Omar** adalah Adun Pengkalan Kubor (2004-2014). Pengkalan kubor terletak di tepian Sungai Golok, tumpat,Kelantan, utara Semenanjung Malaysia. Zahidi menyandang Adun Pengkalan Kubor sejak 2004 , berjaya mempertahankan kerusi Barisan Nasional/UMNO dalam pilihan raya selama tiga penggal berturut-turut.

Meninggal dunia
---------------

Pada 20 Ogos 2014, Datuk Noor Zahidi Omar meninggal dunia akibat kanser hati pada jam 5.45 pagi pada usia 57 tahun. Beliau meninggal di sebuah hospital di Guangzhou, China ketika mendapat rawatan.Anaknya ,Megat Ikram Datuk Noor Zahidi, 32 memaklumkan jenazah dikebumikan di Tanah Perkuburan Islam Kampung Surau, Pasir Pekan, Tumpat. Jenazah Noor Zahidi tiba di Lapangan Terbang Sultan Ismail Petra, Kota Bharu pada pukul 10.10 malam dari Pengkalan Tentera Udara Diraja Malaysia di Subang.

Turut ziarah ialah Menteri Perdagangan Antarabangsa dan Industri merangkap Ketua Perhubungan UMNO Kelantan, Datuk Seri Mustapha Mohamed dan Menteri Besar Kelantan, Datuk Ahmad Yakob, serta hampir kesemua ADUN negeri ini. Pengebumian diuruskan oleh pihak tentera Malaysia.

PRK Pengkalan Kubor 2014
------------------------

Pengarah Suruhanjaya Pilihan Raya (SPR) Kelantan Mohamad Mahmud menyatakan bahawa tarikh Pilihan raya kecil Pengkalan Kubor 2014 akan ditetapkan selepas menerima surat makluman mengisytiharkan kekosongan kerusi itu daripada Speaker DUN Kelantan Abdullah Ya'kub. Ketua Penerangan Umno Datuk Ahmad Maslan berbincang dengan pengerusi badan perhubungan Umno Kelantan Datuk Seri Mustapa Mohamed tentang persiapan menghadapi pilihan raya kecil.

Rujukan
-------

1. ↑  Adun Pengkalan Kubor meninggal dunia
2. ↑  ADUN Pengkalan Kubor selamat dikebumikan
3. ↑  "salinan arkib". Diarkibkan daripada yang asal pada 2014-08-25. Dicapai pada 2014-08-22.
Satu ***arrondissement*** (terbitan kata kerja Perancis *arrondir* "mengelilingi" diakar kata *rond* "bulat") merupakan pembahagian pentadbiran dalam Perancis serta seberapa negara yang dipengaruhi melalui empayar jajahannya.

Di Perancis
-----------

### Perbandaran arrondissement

Rencana utama: Perbandaran arrondissement di Perancis
#### Paris

Rencana utama: Arrondissement di Paris
Bandaraya Paris, di Perancis dibahagikan kepada 20 *arrondissement*.

#### Marseille dan Lyon

Bandar raya Marseille and Lyon juga dibahagikan kepada perbandaran *arrondissement*.

### Departmental arrondissement

Rencana utama: Arrondissement di Perancis
*Arrondissement* juga merupakan nama subbahagian bahagian Perancis (tetapi jarang digunakan dengan makna ini). Pusat *arrondissement* dikenali sebagai *sous-préfecture* (subprefektur).

Di Belgium
----------

Di Belgium, negara tersebut dibahagiakan kepada beberapa wilayah yang dibahagikan kepada *arrondissement*. Setiap *arrondissement* terdiri daripada komun.

Di Belanda
----------

Di Belanda, *arrondissement* merupakan bidang kuasa badan kehakiman yang terdiri daripada beberapa komun.

Di Kanada
---------

### Quebec

Di provinsi Quebec, bandar Montréal, Bandar Québec, Saguenay, Longueuil dan Sherbrooke serta perbandaran Grenville-sur-la-Rouge dibahagikan kepada *arrondissements* (juga dikenali sebagai "boro").

Rujukan
-------

1. ↑  "Etymologie de arrondir". *Centre Nationale de Ressources de Textuelles et Lexicalles*. 2012. Dicapai pada 5 Apr 2024.
**Sekolah Kebangsaan Tengku Indera Petra** atau nama ringkasnya *SK Tengku Indera Petra*, merupakan sebuah Sekolah kebangsaan yang terletak di Wakaf Mek Zainab, Kota Bharu. 

Pada 2009, Sekolah Kebangsaan Tengku Indera Petra memiliki 343 pelajar lelaki dan 269 pelajar perempuan, menjadikan jumlah keseluruhan murid seramai 612 orang. Ia mempunyai seramai 53 orang guru.2009

Sejarah
-------

Sekolah Kebangsaan Tengku Indera Petra ditubuhkan pada tahun 1957 dengan nama asalnya Merbau English School. Ianya terletak di Jalan Merbau, Kota Bharu dan dirasmikan pembukaannya oleh Menteri Pelajaran pada tahun yang sama (1957). 

Beberapa tahun kemudian sekolah ini dipindahkan ke Wakaf Mek Zainab dan pada tahun 1963 nama sekolah ditukar kepada Sekolah Kebangsaan Tengku Indera Petra. Pada tahun yang sama juga sekolah ini ditumpang oleh Sekolah Rendah Kebangsaan Ismail Petra dan kemudiannya berpindah ke tapak baru di kompleks sekolah-sekolah. 

Bangunan sekolah yang dibina sejak tahun 1957 itu masih digunakan lagi sehingga sekarang. Cuma pada tahun 2003 barulah SK Tengku Indera Petra mendapat 2 blok bangunan baru sebagai tambahan. SK Tengku Indera Petra juga telah mendapat sebuah makmal komputer. 

Keramaian atau kepadatan murid pada suatu ketika dulu agak tinggi, iaitu melebihi 900 orang. Bilangan kelas normal adalah 24 kelas dan pendidikan khas 9 kelas. Namun sekarang hanya terdapat 18 kelas normal dan 8 kelas pendidikan khas, dimana jumlah muridnya lebih kurang 700 orang. Mulai tahun 2006, SK Tengku Indera Petra mempunyai sebuah kelas prasekolah yang ditempat di bangunan lama yang telah dibaik pulih dengan keramaian murid seramai 25 orang. 

Nama Sekolah Kebangsaan Tengku Indera Petra diambil sempena nama Tengku Indera Petra Ibni Al-Marhum Sultan Ibrahim, iaitu kekanda kepada Al-Marhum Sultan Yahya Petra.

Pencapaian
----------

Alamat
------

Sekolah Kebangsaan Tengku Indera Petra
Wakaf Mek Zainab,
15300, Kota Bharu
Kelantan, Malaysia

Telefon = 6097481553
Fax = 6097478959

Pautan luar
-----------

*
Public Bank (Jawi: ڤوبليچ بڠك) adalah sebuah bank berpusat di Malaysia. perniagaan Public Bank Group menamatkan tahun kewangan 2005 dengan satu not tinggi dengan RM111.6 bilion dalam aset, RM68.1 bilion pinjaman dan RM84.1 bilion dalam deposit. Dalam soal saiz kunci kira-kira, Public Bank Group adalah kumpulan perbankan ketiga terbesar di Malaysia dengan kira-kira US$ 41.76 bilion dalam jumlah aset di Malaysia dengan nisbah pinjaman tidak berbayar yang terendah.

Kini, Public Bank mempunyai 243 cawangan tempatan dan 3 cawangan luar negara iaitu, cawangan Hong Kong, cawangan Colombo, Sri Lanka dan cawangan Vientian, Lao PDR.

Public Bank Berhad.
Cawangan Public Bank Berhad di Hong Kong, terletak di Wing On House.

Sejarah
-------

Public Bank pada masa ini adalah bank domestik terbesar di Malaysia dalam wang pemegang saham. Ia menumpukan dalam pelanggan runcit dan untuk perusahaan saiz kecil ke sederhana. Bank ini diasas pada 6 April 1967 oleh ALI BIN SANNARI, yang kemudian menjadi pengurus besar Malayan Banking. Bank ini disenaraikan dalam Bursa Saham Malaysia pada 1967.

Lembaga pengarah
----------------

1. RISWAN NOR ALAM BIN ALI(Pengarah)

2.(Pengerusi Bersama Bukan Eksekutif Bebas)

3.(Pengarah Urusan)

4. (Pengarah Eksekutif)

5.(Pengarah Bukan Eksekutif Bebas)

6. Y.A.M. Tengku Abdul Rahman Ibni Sultan Haji Ahmad Shah Al-Mustain Billah (Pengarah Bukan Eksekutif Bebas)

7. Dato' Haji Abdul Aziz bin Omar (Pengarah Bukan Eksekutif Bebas)

8. Dato' Dr. Haji Mohamed Ishak bin Haji Mohamed Arif (Pengarah Bukan Eksekutif Bebas)

Lihat juga
----------

* Public Bank (Hong Kong)

Rujukan
-------

Pautan luar
-----------

* Laman rasmi Diarkibkan 2007-06-11 di Wayback Machine

| * l
* b
* s
Syarikat Indeks Komposit Kuala Lumpur Malaysia |
| --- |
| *Sehingga 1 Mei 2020* |
| 
* AMMB Holdings
* Axiata
* Bank RHB
* CIMB Group Holdings
* Dialog Group Berhad
* DiGi
* Genting Malaysia
* Genting
* Hap Seng Consolidated
* Hartalega Holding
* Hong Leong Bank
* Hong Leong Financial Group
* IHH Healthcare
* IOI Corporation
* Kuala Lumpur Kepong
* Maxis
* Maybank
* Malaysia Airports
* MISC
* Nestle Malaysia
* Public Bank
* Petronas Chemicals
* Petronas Dagangan
* Petronas Gas
* Press Metal Aluminium Holding
* PPB Group
* Sime Darby
* Sime Darby Plantation
* Tenaga Nasional
* Top Glove Corporation

 |
**MBC Group** (Arab: مجموعة إم بي سيcode: ar is deprecated ), ialah konglomerat media Arab Saudi yang berpangkalan di rantau Timur Tengah dan Afrika Utara. Dilancarkan di London pada 1991, syarikat itu berpindah ke ibu pejabatnya ke Dubai pada 2002 kemudian berpindah ke Riyadh pada 2022.

MBC Group mengendalikan lebih 17 saluran TV satelit percuma ke udara dan perkhidmatan video atas permintaan (Shahid). MBC ialah penyiar pertama yang menyediakan penyiaran rangkaian televisyen percuma 24 jam berasaskan satelit di seluruh dunia Arab. Pengerusi semasa Kumpulan ialah Waleed bin Ibrahim Al Ibrahim. Sam Barnett kembali sebagai Ketua Pegawai Eksekutif MBC Group pada Disember 2020 selepas berlepas selama setahun. Cabang televisyen MBC, MBC TV, menyiarkan melalui Eutelsat, Arabsat, dan satelit Nilesat. MBC mempunyai lebih daripada 2,000 kakitangan.

Kritikan
--------

Pada 17 September 2013, Liga Anti-Fitnah mengkritik rangkaian kerana menggunakan klip filem *Inglourious Basterds* 2009 di mana watak Adolf Hitler bercakap dengan Nazi lain, dengan sari kata digantikan dengan iklan untuk rangkaian. Liga berkata "Penggunaan imejan sedemikian menyumbang kepada remeh dan desensitisasi kepada kengerian Holocaust yang tiada tandingannya".

Rujukan
-------

1. ↑  Vivarelli, Nick (20 September 2022). "MBC Group Opens New Headquarters in Riyadh That Will Boost Saudi Film and TV Industries". *Variety* (dalam bahasa Inggeris). Dicapai pada 20 September 2022.
2. ↑  "Chairman message - mbc.net - English". *www.mbc.net*. Diarkibkan daripada yang asal pada 27 Januari 2020. Dicapai pada 25 April 2021.
3. ↑  "Sam Barnett returns to MBC as group CEO".

Pautan luar
-----------

* flagPortal Arab Saudi
* flagPortal Emiriah Arab Bersatu

* Tapak web rasmi Sunting ini di Wikidata
**Bawazier** (Bawazeer, Bawazir, Bauzir) atau Banu Al Wazir adalah marga dan bangsawan Timur Tengah dari keturunan Bani Hashim. Wazir dalam bahasa Arab bermakna menteri. Permulaan nama Ba-Wazir adalah ketika keturunan Ali Al Wazir yang menjadi menteri semasa pemerintahan dua khalifah Abbasiyah iaitu al-Mustarshid dan al-Muqtafi. Beliau juga dikenal sebagai Menteri Agung dengan nama Abul Qasim Ali Sharafuddien, dan bernasab langsung dengan Saidina Abbas bin Abdul Muthalib (bapa saudara Nabi Muhammad Rasulullah SAW).

Nasab lengkap
-------------

Secara lengkap, keturunan Ba-Wazir bernasab dari Syeikh Sayyid Muhammad (Maula Urf-Al Bawazir) bin Salim (Maola Al Jowaib) bin Abdullah bin Yaaqoub bin Yousif bin Ali (Al-Wazir) bin Tarad bin Muhammad bin Ali bin Al-Hassan bin Mohammad bin Sulaiman bin Abdullah Al Zainabi bin Mohammad bin Ibrahim Al Imam (isterinya adalah Umm Jaafar binti Ali bin Hussein bin Ali bin Abi Talib) bin Mohammad bin Imam Ali Al Sajjad bin Abdullah (Turjoman Al-Quran) bin Abbas bin Abdul Muthalib bin Al Hasyim bin Abdul Manaf.

Gelar
-----

Antara gelar yang digunakan marga Bawazir adalah Syed, Syeikh, Syarif, Sultan, Emir.

Lihat juga
----------

* Abbas bin Abdul Muthalib
* Abdullah ibn Abbas
* Bani Hashim
* Ibrahim Al Imam

Pautan luar
-----------

* Web Site of the BAWAZIR Abbasid Hashimite Family
***Awang Gerudi*** ialah sebuah filem aksi komedi Malaysia 2018 arahan Z. Lokman yang mula ditayangkan pada 27 Disember 2018.

Sinopsis
--------

Dalam kilang makanan halal, Awang dipanggil oleh bosnya En. Tapa kerana salah laku dalam mengutip hutang. Awang telah memukul Pak Mahmud hingga terseliuh leher. Awang dibuang kerja. Tetapi Eda, anak gadis En. Tapa merayu pada ayahnya supaya menarik balik surat berhenti Awang. Rayuan Eda diterima.

Ibu Awang yang telah menjanda ada menyimpan barang antik berharga iaitu Gerudi Emas. Sebilah lagi dibawa pergi oleh ayah Awang entah ke mana. Gerudi Emas tidak boleh dijual kerana barang warisan yang tidak ada surat ‘bon’.

Percintaan Awang dan Eda berjalan lancar. Ina Inul datang mengganggu dengan dendamnya kerana Awang pernah pukul gerudi pada ayahnya Pak Mahmud dan pengikutnya juga aktif dalam pengedaran dadah.

Ina Inul yang pakar dalam tarian gerudi berdepan dengan Awang Gerudi yang kesudahannya membawa bencana kepada keluarga Ina Inul.

Awang dan Eda dihantar oleh En. Tapa ke Lumut untuk membeli kilang makanan Tuan Amran yang terbengkalai. Awang mula menyiasat latar belakang kilang dan Tuan Amran. Didapati Tuan Amran seorang yang licik dalam mengendalikan kerja-kerja haram.

Dia juga mempunyai Gerudi Emas. Sesudah diselidik tahulah Awang yang Gerudi Emas itu kepunyaan arwah ayahnya yang mati dibunuh oleh Tuan Amran dalam satu peristiwa beli membeli.

Awang terpaksa mendapatkan Gerudi Emas itu semula. Berbagai peristiwa berlaku. Akhirnya tembelang Tuan Amran pecah. Tuan Amran tewas dalam pertarungan. Gerudi Emas ibu dan Gerudi Emas arwah ayahnya digandingkan.

Pelakon
-------

* Zoey Rahman sebagai Awang
* Ika Nabila sebagai Eda
* Aprena Manrose sebagai Ina Inul
* Abon sebagai Pak Mahmud
* Rashidah Jaafar
* Khir Mohd Noor
* Mustapha Kamal sebagai Datuk Zahari Awang
* Accapan sebagai Accapan
* Ebby Yus
* T. S Jeffry
* Z. Lokman sebagai Encik Tapa

Rujukan
-------

1. ↑  "Sinopsis Filem Awang Gerudi". Budiey. 27 November 2018.

Pautan luar
-----------

* *Awang Gerudi*  di Pangkalan Data Filem Internet (IMDb)
Yang Amat Mulia Dato' Seri Diraja Tuan **Syed Razlan ibni Almarhum Tuanku Syed Putra Jamalullail** (21 Januari 1951) adalah bekas ahli parlimen Arau, Perlis. Beliau merupakan *Tengku Syarif Laksamana Perlis* dan juga anakanda ke-8 bagi mantan Raja Perlis Tuanku Syed Putra Jamalullail. Beliau menang bertanding mewakili (Barisan Nasional/UMNO ) dalam Pilihan raya umum Malaysia 2004. Beliau mendapat 17,367 undi dengan majoriti 3,243 undi. Sementara pencabarnya Datuk Haron Din dari Parti Islam Se-Malaysia (PAS) kalah, hanya mendapat 14,124 undi. Pada 15 Julai 2018, beliau telah menyertai PPBM dan diterima.

Pendidikan
----------

Yang Amat Mulia Syed Razlan memiliki Diploma Pertanian dari Kolej Pertanian, Malaysia, Sarjana Muda Sains dari Louisiana State University, Sarjana Sains dari North Carolina State University, Amerika Syarikat dan Sijil Pemindahan Teknologi dari University of Philippines, Los Banos, Filipina.

Pengalaman pekerjaan
--------------------

Yang Amat Mulia Syed Razlan merupakan pensyarah di Universiti Pertanian Malaysia (1967-1979), Pengarah Eksekutif Kumpulan Syarikat Makmor (1980), Pengerusi Eksekutif Defcom Services Sdn Bhd (1983-Sekarang), Ketua Pegawai Eksekutif American Malaysian Insurance Sdn Bhd (1988). -1993) dan Pengerusi Eksekutif, OrganiGro Sdn Bhd (2000-Kini). Beliau merupakan ahli lembaga pengarah Yayasan Tuanku Syed Sirajuddin Jamalullail dan bekas Ahli Parlimen (M.P.) Arau, Perlis.

Rujukan
-------

1. ↑  "Syed Razlan biasa makan, tidur dengan petani di kampung". *Utusan Online*. Diarkibkan daripada yang asal pada 2018-05-27. Dicapai pada 2018-05-27.

Pautan Luar
-----------
**Masjid Al-muhajirin Felcra Nasaruddin (Belia)** ialah sebuah masjid terletak di dalam Felcra Nasaruddin (Belia) KM37, Jalan Tronoh, Bota, Perak.Dibina bagi memudahkan para peserta untuk mendirikan solat lima waktu dan solat Jumaat supaya tidak perlu untuk pergi ke Masjid Bota Kanan setiap minggu.

Sejarah
-------

FELCRA Berhad telah siap sedia membina sebuah surau untuk menampung kemasukan peserta Belia peringkat 2, 3 dan 4 seramai 183 orang pada 15hb Ogos 1981.Surau ini di bina berhampiran asrama peserta peringkat 2, 3 dan 4 bagi kemudahan peserta mendirikan solat lima waktu dan aktiviti keagamaan.

Ahli JawatanKuasa Rancangan dan FELCRA Berhad bersetuju melantik En. Jaafar Bin Desa sebagai Imam pertama mengetuai peserta mengadakan aktiviti keagamaan.Peserta peringkat 1 juga mula berpindah ke rumah perkampungan FELCRA Nasaruddin(Belia) maka semakin bertambah bilangan penduduk FELCRA Nasaruddin (Belia) pada waktu itu.

Pengurusan FELCRA Nasaruddin (Belia) mengambil insiatif bagi melancarkan perjalanan pengurusan surau.Lantikan Ahli JawatanKuasa Rancangan bersetuju melantik Pengerusi Surau kepada En. Hamdan Bin Mohd Fauzi beserta Ahli JawatanKuasa.Pengurusan FELCRA Berhad berusaha memohon supaya surau ini dibenarkan mendirikan solat jumaat melalui Jabatan Agama Islam Perak.Peserta peringkat 2, 3 dan 4 serta peringkat 1 terpaksa mendirikan solat jumaat ke Masjid Bota Kanan yang jauhnya hampir 15km setiap minggu.

Sebelum masjid ini siap sepenuhnya, berlakunya musibah menimpa perkampungan FELCRA Nasaruddin Belia.Angin ribut yang sangat kuat menyebabkan banyak kerosakan di setiap rumah kediaman Ahli Qariah dan tidak terkecuali juga Masjid AI-Muhajirin.Bahagian Kubah masjid sedikit teralih dari tempat asal, bumbung hadapan masjid tersingkap keluar beserta syiling luar kawasan masjid.FELCRA Berhad mengambil insiatif segera untuk membaikpulih semula dengan anggaran kos RM 200,000.00 bagi menyiapkan masjid ini mengikut jadual.

Sesudahnya masjid ini Ahli Qariah terus berpindah ke Masjid AL-Muhajirin yang baru, kerana masjid lama juga rosak teruk di landa ribut yang sama.Maka bermulalah Ahli Qariah mendirikan solat 5 waktu dan mendirikan solat jumaat pada september 2008.

Pada tahun 1983 kelulusan mendirikan solat jumaat telah diluluskan dan surau ini di tukar kepada nama masjid iaitu Masjid Al-Muhajirin. Aktiviti masjid semakin bertambah dengan majlis ilmu dan solat jamaah setiap waktu.Pada tahun 2006 Ahli JawatanKuasa Kemajuan Rancangan mohon supaya membina sebuah masjid baru yang lebih besar dan ditempatkan di tapak yang lebih strategik, bagi kemudahan ahli qariah juga tetamu yang hadir di perkampungan ini.

Pada tahun 2007 bermulalah pembinaan masjid baru yang mendapat pembiayaan sepenuhnya dari kerajaan Malaysia. Walaubagaimanapun Ahli JawatanKuasa masjid mengambil insiatif mengumpul dana tambahan bagi mengumpul dana tambahan bagi menampung kekurangan dan tambahan melalui kutipan infak binaan masjid baru. Masjid tersebut disempurnakan oleh Timbalan Mufti Perak, Tuan Haji Zamri Hashim.

Alamat
------

Masjid Al-muhajirin Felcra Nasaruddin (Belia)   
 KM37, Jalan Tronoh   
 Bota, Perak

Rujukan
-------

1. ↑  Portal SISMIM
**MBC TV** ialah saluran televisyen siaran percuma Korea Selatan dan dianggap sebagai syarikat swasta pertama di Korea Selatan yang dilancarkan pada 8 Ogos 1969 dan dimiliki oleh Munhwa Broadcasting Corporation.

Sejarah
-------

Bangunan bekas MBC yang digunakan antara 1970-an dan 1980-an
Pada 21 Februari 1961, Perbadanan Penyiaran Persendirian Seoul telah ditubuhkan. Pada 22 Jun 1966, syarikat itu menerima lesen penyiaran daripada kerajaan dan memulakan penyiaran di televisyen terestrial pada 8 Ogos 1969. Pada 5 Oktober 1970, MBC Newsdesk telah dilancarkan sebagai siaran berita rangkaian. Setahun kemudian, pada 10 Januari 1971, nama semua penyiar serantau telah digabungkan di bawah jenama MBC. Pada 22 Disember 1980, penghantaran warna bermula di Seoul sahaja, diikuti dengan penggunaan di seluruh negara pada 1 Januari 1981.

Bersama-sama pesaing utamanya KBS dan SBS, MBC TV memulakan penyiaran siang hari skala penuhnya pada 1 Disember 2005. Ia terus bersiaran 24 jam sehari pada 1 Januari 2013 dan dihentikan pada 30 Disember 2017. Sehingga 4 Ogos 2014, program berita saluran mula disiarkan dari stesen televisyen baharu yang terletak di Sangam, dan mulai 1 September tahun yang sama, saluran itu mula menghasilkan semua program di studio baharu.

Rujukan
-------

1. ↑  "Color television finally comes to South Korea market -- with a rush". *Christian Science Monitor*. 1981-03-17. ISSN 0882-7729. Dicapai pada 2022-04-17.
2. ↑  "Directions to MBC". *MBC*. Dicapai pada 16 September 2017.

Pautan luar
-----------

* Jadual MBC TV
**NJOI TV** (dahulu dikenali sebagai **iNJOI** dan **iView**) adalah saluran televisyen perkhidmatan satelit percuma 24 jam yang pertama di Malaysia yang dimiliki oleh Astro Malaysia Holdings. 

Pada awalnya, saluran itu hanyalah berfokuskan kepada melihat promosi - promosi yang ada dari NJOI setiap bulan. Tapi pada tahun 2018 setelah iView ditamatkan, iNJOI itu mula bertukar namanya sebagai NJOI TV yang telah berfokuskan kepada menyiarkan kandungan dari Astro Ceria yang lama dalam format gambar resolusi 4:3 SD dan ia menyiarkan rancangan dari Go Shop dalam resolusi 16:9 HD.Semasa iklan, NJOI TV menyiarkan juga promosi - promosi yang ditawarkan kepada pelanggan setuanya.

Sejarah
-------

### Pergantian nombor

Berikut ini adalah perubahan nombor yang ada di NJOI TV:

Pada tanggal 18 Februari 2012, NJOI TV dapat boleh disaksikan melalui NJOI di saluran 100.

Pada 22 Mac 2020, NJOI TV telah dinomborkan semula dari saluran 100 ke saluran 140.

Pada 13 Jun 2023, NJOI TV telah rasmi ditamatkan siaran dan digantikan oleh Filem Mantap, Drama Hebat, Drama Hotpot,
Lawak Sentral dan Travel & Taste yang mula bersiaran secara rasmi di NJOI pada 8 November 2023.
**Ng Lip Yong** adalah ahli politik Parti Gerakan Rakyat Malaysia yang merupakan bekas Timbalan Menteri Perdagangan Antarabangsa dan Industri Malaysia dan Setiausaha Parlimen Kementerian Perusahaan Perladangan dan Komoditi Malaysia. Beliau juga pernah dilantik sebagai Ahli Parlimen untuk kawasan Batu, Wilayah Persekutuan Kuala Lumpur.

Pendidikan
----------

Beliau mendapat Ijazah Sarjana Muda (Kepujian) Kejuruteraan Elektronik dari University of Sheffield dan kemudian menyambung pengajian dan mendapat Ijazah Sarjana Kejuruteraan Komunikasi dan Gelombang Mikro dari University of Leeds, United Kingdom.

Politik
-------

Beliau merupakan Ahli Parlimen Batu, Wilayah Persekutuan Kuala Lumpur dari 1999 hingga 2008. Tun Abdullah Ahmad Badawi telah melantik beliau sebagai Setiausaha Parlimen Kementerian Perusahaan Perladangan dan Komoditi Malaysia pada 2003 dan kemudiannya sebagai Timbalan Menteri Perdagangan Antarabangsa dan Industri Malaysia sehingga 2008 lalu.

Rujukan
-------

1. ↑  Ahli Dewan Rakyat 03112003
2. ↑  Profil peribadi
3. ↑  Senarai Timbalan Menteri Perdagangan dan Industri

{{Timbalan Menteri Perdagangan Antarabangsa dan Industri Malaysia}
Filem **Kamar Seksa** merupakan sebuah filem Melayu yang diterbitkan di Malaysia pada tahun 2017. Filem Kamar Seksa diterbitkan dalam bentuk filem berwarna.

Pengarah
--------

Filem ini diarahkan oleh pengarah M. Suurya. Beliau juga bertindak sebagai penulis skrip dan sutradara bagi menjayakan filem tersebut.

Plot
----

Mengisahkan Kathy (Sazzy Falak) yang menjalani kehidupan songsang sebagai seorang perempuan. Masalah yang dihadapinya setelah seorang demi seorang pembantu rumahnya melarikan diri kerana tidak sanggup lagi menjalani kehidupan yang menjijikan bersama majikannya. Suatu hari, seorang pembantu rumah yang baru dari Indonesia kini menjadi pekerjanya. Dia yang bernama Mona (Aiyuni Hashim) mula berasa pelik dengan tingkah laku majikannya dan menjangkakan bahawa Kathy seorang lesbian. Mona sering di dera baik fizikal mahupun mentalnya. Dia juga ada pernah meminta pertolongan dari jiran tetangganya namun tidak dipedulikan oleh mereka. Selain di dera, Mona juga tidak diberikan makan setiap hari. Dia hanya mampu menjamah sedikit makanan melalui sisa lebihan Kathy yang telah di buang di dalam tong sampah setiap hari. Lama kelamaan, Kathy akhirnya tertarik juga dengan penampilan Mona tetapi perbuatan jijik ini telah disedari oleh kekasihnya (Ieda Moin).
Suatu hari, seorang jirannya mengadu kepada Kathy yang pembantu rumahnya setiap hari meminta pertolongan dari jiran tetangga. Ini membuatkan Kathy menjadi berang dan terus memukul Mona sehingga mengalami pendarahan yang teruk. Keadaan semakin terdesak membuatkan Mona telah menyebarkan berkeping keping nota meminta tolong bagi melepaskan diri dari permasalahan ini. Mujurlah seorang penghuni pangsapuri tersebut membacanya dan terus melaporkan kepada pihak polis. Beberapa hari kemudian, rumah Kathy telah diserbu polis dan memberkas Kathy serta menyelamatkan Mona yang masih trauma kritikal.

Sementara itu, di sebuah rumah lain di pangsapuri yang sama, seorang suri rumah bernama Nur (Noorkhiriah) digambarkan hidup berendam air mata dengan keadaan suami yang tidak bertanggungjawab terhadap dirinya dan anak mereka, Bika berumur tujuh bulan. Nur yang bertanggungjawab untuk menyara kehidupannya tiga beranak. Pelbagai alasan yang diterimanya untuk mendapatkan satu pekerjaan namun masih gagal juga untuk dia di ambil bekerja. Suaminya yang kaki mabuk ditambah pula dengan penyakit yang dihidapinya lagi merumitkan keadaannya. Nur yang masih belum mendapat pekerjaan telah di pukul oleh suaminya yang terlalu mencemburui secara membuta tuli terhadap isterinya dengan mana mana lelaki yang pernah berhubung dengan isterinya. Di kesudahannya, suaminya telah mati akibat dipukul oleh orang ramai.

Pelakon
-------

* Sazzy Falak sebagai Kathy
* Noorkhiriah sebagai Nur
* Aiyuni Hashim sebagai Mona
* Ieda Moin sebagai kekasih Kathy
* Nurul Husnatul sebagai nuna (skandal kathy)

Rujukan
-------

1. ↑

Pautan luar
-----------
**Ice Age: Dawn of the Dinosaurs Di Astro Shuang Xing atau biasanya disebut** Ice Age 3: Dawn of the Dinosaurs Di Astro Shuang Xing **ialah suatu filem animasi Astro Shuang Xing yang direka oleh Blue Sky Studios dan diedarkan oleh 20th Century Fox pada tahun 2009. Filem ini disutradarai oleh Carlos Saldanha. Pelakon suaranya ialah Ray Romano, Queen Latifah,**
Seann William Scott, Josh Peck, Simon Pegg, dan Chris Wedge. Cerita ini mengisahkan Sid yang diambil oleh Tyrannosaurus rex betina selepas mencuri telurnya, protagonis yang lain cuba untuk menyelamatkan dia di dunia tropika yang dihuni oleh dinosaur di bawah ais. Walaupun menerima tinjauan yang pelbagai dari para pengkritik, Ice Age 3 Dawn of the Dinosaurs menjadi yang filem animasi ketiga yang tertinggi terlaris sepanjang masa dengan kutipan $ 884.000.000 di seluruh dunia diikuti filem Toy Story 3 dengan $ 1012000000 dan Shrek 2 dengan $ 919.000.000.Filem ini merupakan susulan dari filem *Ice Age* dan *Ice Age: The Meltdown* produksi tahun 2002 dan 2006.

Pada Tahun Julai 2009 Bakal Di Astro Shuang Xing terbitkan.

Jalan cerita
------------

Templat:Spoiler
Setelah peristiwa yang terjadi di Ice Age: The Meltdown, kehidupan Manny (Ray Romano) dan teman-temannya sudah berubah. Begitu juga Scrat (Chris Wedge) masih seperti dulu, ia tetap berburu buah kenari yang ia sayangi. Sewaktu pemburuan, ia bertemu dengan Scratte yang satu spesies dengannya. Akhirnya ia menemukan pasangan yang cocok untuk dicintai dan mendampingi hidupnya. Manny dan Ellie (Queen Latifah) telah dikurniai anak, hal ini menjadikan sebuah kecemasan bagi Manny. Diego (Denis Leary) menjalani kehidupannya bagaikan seekor kucing rumahan yang menjadi peliharaan majikan. Sid (John Leguizamo) mulai berfikir untuk mencari pasangan hidup dan ingin berkeluarga. Pada suatu hari, Sid mencuri beberapa telur dinosaur, yang membawa petaka baginya. Ia terperangkap di sebuah dunia bawah tanah yang merupakan habitat dinosaur. Di saat meloloskan diri dari kejaran dinosaur, Sid bertemu dengan Buck si pemburu dinosaur.
Templat:Endspoiler

Pelakon
-------

### Versi bahasa Inggeris

* Ray Romano sebagai Manny
* Queen Latifah sebagai Ellie
* Denis Leary sebagai Diego
* John Leguizamo sebagai Sid
* Seann William Scott sebagai Crash
* Josh Peck sebagai Eddie
* Simon Pegg sebagai Buck
* Chris Wedge sebagai Scrat
* Karen Disher sebagai Scratte

### Versi bahasa Melayu

* Rosyam Nor sebagai Manny
* Alyah sebagai Ellie
* Nabil sebagai Sid
* Sam sebagai Buck
* Paan sebagai Scrat
* Youk sebagai Scratte

Sekuel
------

Sebuah filem keempat diumumkan oleh Twentieth Century Fox pada tarikh 5 Mei 2010 dengan tajuk tentatif *Ice Age: Continental Drift*. Hal ini dijadualkan akan dilancarkan dalam format 3-D pada tarikh 13 Julai 2012.

Pautan luar
-----------

|  |  |
| --- | --- |
|  | Wikipetik mempunyai koleksi petikan mengenai: ***Ice Age: Dawn of the Dinosaurs*** |

* Tapak web rasmi
* Ice Age: Dawn of the Dinosaurs di Pangkalan Data Filem Internet (IMDb)
**Astro AOD** (dahulu nama **Astro On Demand**) merupakan saluran yang menyiarkan drama TVB terbaru yang disiarkan serentak dengan Hong Kong sehingga menyiarkan drama TVB yang disiarkan di luar negara terlebih dahulu. Saluran ini memulakan penyiarannya pada 16 Julai 2007 hanya digunakan semasa dalam siaran di Astro disifatkan sebagai serupa gaya penampilannya dengan stesen televisyen Hong Kong terutamanya TVB dan maka itu turut menyiarkan rancangan TVB di samping bahan buatan tempatan bagi drama tertentu penonton boleh memilih untuk menikmatinya sama ada dalam bahasa Kantonis. Pengaturcaraan Astro AOD terdiri daripada siri drama berbahasa Kantonis Hong Kong yang disediakan oleh TVB. Astro AOD disifatkan sebagai serupa gaya penampilannya dengan stesen televisyen Hong Kong terutamanya TVB dan maka itu turut menyiarkan rancangan TVB di samping bahan buatan tempatan bagi drama tertentu penonton boleh memilih untuk menikmatinya sama ada dalam bahasa Kantonis. Pengaturcaraan Astro AOD terdiri daripada siri drama berbahasa Kantonis Hong Kong yang disediakan oleh TVB.

Sejak 3 Jun 2017, untuk mengelakkan kekeliruan dengan servis *video on demand* yang disediakan oleh Astro, nama saluran ini ditukarkan kepada **Astro AOD**.

Astro AOD semua program Hong Kong dengan sarikata Bahasa Inggeris dan Bahasa Cina. Sarikata Bahasa Malaysia juga disediakan pada 16 Julai 2007 sehingga 2018.

Saluran 363 ditamatkan pada 1 April 2020.

Saluran ini ditamatkan di Kristal-Astro bermula 1 Disember 2020.

Saluran 351 ditamatkan pada 15 Mac 2021.

Saluran 353 dan 355 ditamatkan pada 1 April 2022.

Saluran 352 dan 354 ditamatkan pada 1 April 2024.

Nombor saluran
--------------

Ia disiarkan di Astro Saluran 901 - 949 (dipindahkan dari saluran 931 ke saluran 921 pada 20 Oktober 2008), sehingga Mei 2013. Dengan siaran HD (saluran 350) bermula pada 3 Jun 2013, ia dipindahkan ke saluran 351 - 353 (351 - 354 sehingga 2017) untuk siaran drama 8.30 malam, dan saluran 361 - 363 (361 - 364 sehingga 2017) untuk siaran 9.30 malam.

Astro On Demand juga menggunakan Saluran 110 (Astro On Demand Movie Barker), Saluran 302 (Astro On Demand Drama Barker) dan Saluran 900 (Astro On Demand Menu Page), namun ia tidak lagi digunakan.

Bermula 1 April 2020, Astro AOD berpindah ke saluran 311, 351 hingga 355. Saluran 311 untuk HD, saluran 354 dan 355 untuk drama 9:30 malam.

Galeri logo
-----------

* Logo Astro On Demand Drama(16 Julai 2007 - 2 Jun 2013)Logo Astro On Demand Drama  
*(16 Julai 2007 - 2 Jun 2013)*
* Logo Astro On Demand(3 Jun 2013 - 2 Jun 2017)Logo Astro On Demand  
*(3 Jun 2013 - 2 Jun 2017)*
* Logo Astro AOD (3 Jun 2017 - kini)Logo Astro AOD   
*(3 Jun 2017 - kini)*

Lihat juga
----------

* Senarai drama Astro On Demand
* Senarai Saluran Astro
* Senarai Saluran Astro NJOI
* Astro

Pautan luar
-----------

* Astro AOD Diarkibkan 2009-03-04 di Wayback Machine
Filem **Panglima Harimau Berantai** merupakan sebuah filem Melayu yang diterbitkan di Malaysia pada tahun 1969. Filem Panglima Harimau Berantai diterbitkan dalam bentuk filem hitam putih tanpa warna.

Pengarah
--------

Filem Panglima Harimau Berantai diarah oleh pengarah S. Kadarisman pada 1969.

Sinopsis
--------

Andi Ujang yang bergelar Harimau Berantai telah dilucutkan jawatan sebagai panglima kerana kekejamannya. Beliau melarikan diri ke sebuah kampung di pinggir hutan lalu membantu seorang wanita dan anak perempuannya membalas dendam di atas kematian suaminya.

Panglima Gayong telah mati diracun oleh Pendekar Galak. Andi Ujang merupakan anak murid kepada Panglima Gayong. Andi Ujang membantu Tanjong dan ibunya untuk menuntut bela di atas kematian Pendekar Gayong.

Pada suatu hari, negeri Tanjung Bayan telah di serang oleh Panglima Lima Bersaudara yang diketuai oleh Pendekar Gempita Alam. Paduka Demang meminta bantuan Andi Ujang untuk turut berjuang menentahg penjahat-penjahat itu. Tetapi Andi Ujang tidak mahu turut serta kerana telah berjanji dengan isterinya Tanjong yang akan meninggalkan dunia persilatan selepas mereka berkahwin.

Pelakon
-------

* Ed Osmera sebagai Andi Ujang / Panglima Harimau Berantai
* Ismail Mahmud sebagai Andi Buana
* Ahmad Dadida sebagai Pendekar Galak
* Osman Botak sebagai Paduka Demang
* S. Kadarisman sebagai Pendekar Gempita Alam
* Rohaya Rahman sebagai Ibu Tanjong
* M. Shahdan sebagai Durga
* Tamam Idris sebagai Penjaga Sri Mawar
* Norlia Ghani sebagai Tanjong
* Taufik Hj. Ali
* Hussein Jantan
* Mustafa Sutan
* Ibrahim Joned

Pautan luar
-----------

* *Panglima Harimau Berantai*  di Pangkalan Data Filem Internet (IMDb)
* *Panglima Harimau Berantai / 1969 - Filem Malaysia*
***Sitora Harimau Jadian*** ialah sebuah filem genre drama dan seram Malaysia yang ditayangkan pada November 1964. Filem ini telah diarahkan oleh P. Ramlee Filem ini merupakan sebuah filem genre drama dan seram oleh P. Ramlee. Filem ini ditayangkan pada November 1964 dengan lakonan oleh beliau sendiri sebagai Dr. Affendi, Mahmud Jun sebagai Sitora, Rosmawati sebagai Naemah, Ali Rahman sebagai Tuan OCPD dan turut serta Minah Hashim dan Fazliyaton. Ketika filem ini ditayangkan ia dikritik oleh wartawan kerana konsep filem ini dianggap terlalu awal di Malaysia ketika dahulu. Filem ini dikatakan adalah gabungan drama Melayu dan konsep filem seram komedi *Werewolf of London*. Tetapi filem ini telah dikategorikan sebagai filem yang hilang atau musnah. Ini kerana reja filem asal telah rosak, dikhabarkan berpunca kerana banjir dan mungkin juga keadaan bilik simpanan yang tidak baik.

Pelakon
-------

* P. Ramlee sebagai Dr. Affendi
* Mahmud Jun sebagai Sitora
* Rosmawati sebagai Naemah
* Ali Rahman sebagai Tuan OCPD
* Minah Hashim sebagai Tok Bomoh
* Fazliyaton
* Idris Hashim sebagai Pendekar Amin
* Nyak Osman
* Sanidy Ismail sebagai Rahman

Rujukan
-------

Pautan luar
-----------

* *Si Tora Harimau Jadian* / 1964 - Filem Malaysia



|  |  |
| --- | --- |
| Ikon tunas | Rencana berkenaan filem ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Aku Yang Berhormat** merupakan sebuah filem Melayu yang diterbitkan di Malaysia pada 1983. Filem Aku Yang Berhormat diterbitkan dalam bentuk filem warna.

Filem Aku Yang Berhormat mula ditayangkan pada 1983 di pawagam seluruh negara. Menampilkan Dharma Harun Al Rashid , Rosnah Mohd Noor dan ramai lagi.

Pengarah
--------

Filem Aku Yang Berhormat diarah oleh pengarah Raja Ismail pada 1983.

Sinopsis
--------

Cerita mengisahkan bagaimana Hamid dan Jaafar, yang bekerja sebagai petani dan juga anggota sukarelawan RELA, yang bersama-sama berusaha mendapatkan sokongan orang-orang kampung untuk menjatuhkan Jamali, wakil rakyat yang kejam dan tidak mengamalkan sikap 'Bersih, Cekap dan Amanah', dengan mencalon dan menaikkan Hamid sebagai wakil rakyat baharu untuk mengantikan Jamali. Selain itu, cerita ini mengisahkan isu-isu semasa orang kampung, menyaran rakyat untuk menyimpan simpanan dalam Amanah Saham Nasional dan juga kisah percintaan antara Dharma dan Rosnah.

Pelakon
-------

* Dharma Harun Al Rashid sebagai Jaafar
* Rosnah Mohd Noor
* Hamid Gurkha sebagai Hamid
* Norlia Ghani
* Nora Shamsuddin
* Rohaya Rahman
* R. Jaafar
* Jamali Shadat
* Yunus J
* M. Rajoli
* A. Galak
* Norehan
* Rashidah Jaafar
* Rosiah Cik

Lagu
----

*

Pencapaian
----------

1.

Lihat juga
----------

* Filem Malaysia tahun 1983

Pautan luar
-----------

* *Aku Yang Berhormat*  di Pangkalan Data Filem Internet (IMDb)
Filem **Tujuh Biang Keladi** merupakan sebuah filem Melayu yang diterbitkan di Malaysia pada 1984. Filem Tujuh Biang Keladi diterbitkan dalam bentuk filem warna.

Filem ini mula ditayangkan pada 3 April 1984 di pawagam seluruh negara.

Pengarah
--------

Filem Tujuh Biang Keladi diarah oleh pengarah Aziz Sattar pada 1984.

Sinopsis
--------

Filem ini mengisahkan Mona telah membawa diri dari Kelantan ke Kuala Lumpur kerana telah dimarahi oleh ayahnya akibat membuat sumbang di kampungnya. Di Kuala Lumpur, Mona menumpang tinggal bersama 6 orang gadis iaitu Esah, Afidah, Nina, Shamsiah, Ramlah dan Zakiah.

Mona hanyut dengan kehidupan di kota. Dia banyak terpengaruh dengan kehidupan rakan-rakan serumahnya. Selepas tiga tahun Mona langsung tidak mengirim khabar pada ayahnya di kampung. Ayah Mona yang sedang sakit dan sangat merindui anaknya telah meminta bantuan anak muridnya Mail untuk mencari Mona di Kuala Lumpur.

Dengan bantuan Salleh, akhirnya Mail berjaya menemui Mona dan mengajak dia balik ke kampung untuk melawat ayahnya yang sakit. Mona berdegil dan tidak mahu pulang ke kampung sehinggalah satu kejadian buruk yang telah menimpa dirinya yang telah mengubah kehidupan Mona.

Pelakon
-------

### Pelakon Utama

* Raffi Hussain sebagai Mail@Abang Lebai
* Norlida Ahmad sebagai Mona@Maimunah

### Pelakon Pembantu

* Liza Abdullah sebagai Esah@Aishah
* Norehan Yaakob sebagai Afidah
* Rose Hazira Sudin sebagai Zakiah
* Yusma Laili Md Suhaimi sebagai Shamsiah
* Aini Noor sebagai Ramlah
* Nor Akma Yunus sebagai Ana
* Ismail Hutson sebagai Jalal
* Megat Hashim sebagai Tahir
* Shamsudin Baslah sebagai Zamri
* M. Rajoli sebagai Salleh
* M. Shahdan sebagai Peminta Derma

### Penampilan Istimewa

* Osman Zailani sebagai Ayah Mona
* Rohaya Rahman sebagai Mak Aji Hawa
* A.R Ayappan sebagai Mamat

Penyanyi
--------

* Liza Aziz

Lihat juga
----------

* Tujuh Biang Keladi
Dato' **Yahya Abdul Razak** adalah ahli politik UMNO/Perikatan dan pengerusi Gabungan Dewan Perniagaan Melayu Malaya. Beliau juga pernah menjadi Ahli Majlis Persekutuan semasa era British di Tanah Melayu. Yahya Abdul Razak adalah Pengerusi Kempen Pilihan raya UMNO cawangan Kuala Lumpur.

Pada Disember 1951, beliau bersama Omar Ong Yoke Lin mengemukakan idea agar UMNO dan MCA bergabung membentuk Perikatan. Kedua-dua parti utama itu perlu bekerjasama ke arah kerajaan sendiri.Mereka berdua pernah sama bersekolah di Victoria Institution. 

  

Pilihan Raya Majlis Bandaran Kuala Lumpur yang diadakan pada bulan Februari 1952 menjadi perhatian umum kerana buat pertama kalinya terjalin Pakatan UMNO-MCA. Dalam pilihan raya tersebut, Dato' Yahya Razak, pengerusi jawatankuasa pilihan raya Bahagian UMNO Kuala Lumpur telah bekerjasama dengan H.S Lee, pengerusi MCA Selangor. UMNO-MCA itu membuahkan hasil apabila memenangi 9 dari 12 kerusi yang dipertandingkan. Keseluruhannya pakatan UMNO-MCA memenangi 26 dari 37 kerusi Majlis Perbandaran di Tanah Melayu.

Pada 8 Februari 1959, isterinya Che Mimah binti Abdullah meninggal dunia di Hospital Klang dan jenazah dikebumikan di Tanah Perkuburan Jalan Ampang.

Rujukan
-------

1. ↑  Tun Abdul Razak: a phenomenon in Malaysian politics : a political biography; by Paridah Abd. Samad - 1998
2. ↑  The Straits Times, 9 Februari 1959, Halaman 1; Isteri Kaunselor meninggal dunia
**Boy Shandy** (lahir di Padang, Sumatera Barat, 11 April 1975; umur 49 tahun) ialah seorang penyanyi Indonesia. Ia sama dengan cermin mata hitam, kerana selalu menggunakannya saat menyanyi. Lagu-lagunya yang populer di antaranya *Sakiknyo Patah Bacinto, Padiah Luko,* dan *Manyeso Dalam Dado.* Ia menguasai banyak genre muzik, mula dari pop Minang, Melayu, nostalgia Indonesia, saluang, gamad, dangdut nostalgia, *remix* hingga *slow rock* sudah mengalun dari bibirnya.

Kehidupan awal
--------------

Boy merupakan anak kedua dari lima bersaudara pasangan Burhanudin dan Malinur. Ia mengalami kebutaan saat berumur dua tahun.

Semasa kecil, ia menjalani hidup menjadi seorang pengamen.

Kerjaya
-------

Nedi Gampo merupakan pemuzik senior yang pertama kali mengajaknya ke dapur rakaman. Berbekal kemahirannya menciptakan dan mengaransemen lagu, membuat Boy Shandy mengembangkan sayap menjadi penerbit pada tahun 2007. Bersama sang isteri, ia mendirikan syarikat rakaman berlabel Sonata Record. Sederet penyanyi pendatang baru sudah diorbitkannya melalui label ini, seperti Rina Viola, Cici Wianora, Suci Piliang, Ril Gani, Real Andrean, dan Lala Bunga.

Kehidupan peribadi
------------------

Ia berkahwin dengan Anita Febrina, yang berasal Payakumbuh, pada akhir 2005 lalu dan mempunyai seorang anak bernama Livana Gita.

Rujukan
-------

1. 1 2 3 4 5 6 7 8 9 10 11  "Boy Shandy, Menguntai Inspirasi dari Kacamata Hitam". *Padang Ekspres*. 15 Ogos 2015. Dicapai pada 12 Jun 2019.

Pautan luar
-----------

|  |  |
| --- | --- |
| Ikon tunas | Rencana mengenai penyanyi ini ialah rencana tunas. Anda boleh membantu Wikipedia dengan mengembangkannya. |

* l
* b
* s